Jennarantonio Federico Napolitano

Jennarantonio Federico Napolitano, nota pure cumme Gennaro Antonio Federico (... - Napule, 1744) jè stato nu libbrettista napulitano, uno d''e cchiù famuse d''a Napule d''o Setteciento.

Nato forze a Nnapule ntr''a fine d''o XVII sèculo e ll'innizejo d''o XVIII, Paglietta 'e prufessione, fuje attivo cumme libbrettista 'nchella cetà, scrivette cummeddeje 'mprosa e llibbriette pe ccumponimiente sacre, opere spassose e ntramèse. Durante ll'attività libbrettistica soja ll'opera commeca napulitana cagnaje carattere, passanno 'all'auso d''o lenguaggio dialettale (tipico d''a cummeddeja 'ell'arte) ô mpiego 'e nu gergo cchiù talianezzato.

Ll'opera cchiù resciuta d''o Federico è 'o libbretto de Lo frate 'nnamorato (1732), tramente 'o tiésto sujo cchiù pupulare è 'a ntramèsa La serva padrona (1733), entrambi misse 'mmuseca 'a Giovanni Battista Pergolesi. guaragnaje nu cierto successo pure ll'opera spassosa Amor vuol sofferenza, messa 'mmuseca 'a Leonardo Leo. Vene generalmente cunziderato, nzieme a Ffrancesco Antonio Tullio, 'o massemo libbrettista d''a scola napulitana d''a primma mmità d''o Setteciento.

 Libbriette 

 La Zita (opera spassosa; musecato 'a Costantino Roberto, 1731)
 Lo frate 'nnamorato (cummeddeja musecale; musecato 'a Giovanni Battista Pergolesi, 1732)
 L'Ippolita (opera spassosa; musecato 'a Nicola Conti, 1733)
 L'Ottavio (cummeddeja pe mmuseca; musecato 'a Gaetano Latilla, 1733 e dda Pietro Alessandro Guglielmi, 1760)
 La serva padrona (ntramèsa; musecato 'a Giovanni Battista Pergolesi, 1733, 'a Girolamo Abos, 1744, 'a Pietro Alessandro Guglielmi, 1780 e dda Giovanni Paisiello, 1781)
 Gl'Ingannati (cummeddeja pe mmuseca; musecato 'a Gaetano Latilla, 1734)
 La marina de Chiaja (chelleta, revisiona 'e nu libbretto precedente; musecato 'a Pietro Pulli, 1734)
 Il Flaminio (cummeddeja pe mmuseca; musecato 'a Giovanni Battista Pergolesi, 1735)
 Il Filippo (opera spassosa; musecato 'a Costantino Roberto, 1735)
 I due baroni (opera spassosa; musecato 'a Giuseppe Sellitto, 1736)
 La Rosaura (opera spassosa; musecato 'a Domenico Sarro, 1736)
 La Teodora (opera spassosa; musecato 'a Papebrochio Fungoni, 1737)
 Gismondo (cummeddeja pe mmuseca; musecato 'a Gaetano Latilla, 1737)
 Da un disordine nasce un ordine (opera spassosa; musecato 'a Vincenzo Legrenzio Ciampi, 1737)
 Il conte (dramma pazziariello pe mmuseca; musecato 'a Leonardo Leo, 1738)
 Inganno per inganno (opera spassosa; musecato 'a Nicola Bonifacio Logroscino, 1738)
 La locandiera (Pazzia commeco pe mmuseca; musecato 'a Pietro Auletta, 1738)
 Ortensio (cummeddeja pe mmuseca; musecato 'a Giovan Gualberto Brunetti, 1739)
 Amor vuol sofferenza (cummeddeja pe mmuseca; musecato 'a Leonardo Leo, 1739 e dda Nicola Bonifacio Logroscino cumme La finta frascatana, 1751)
 La Beatrice (opera spassosa; musecato 'a Vincenzo Legrenzio Ciampi, 1740)
 L'Alidoro (cummeddeja pe mmuseca; musecato 'a Leonardo Leo, 1740; musecato 'a Matteo Capranica cumme L'Aurelio, 1748)
 L'Alessandro (cummeddeja pe mmuseca; musecato 'a Leonardo Leo, 1741)
 La Lionara (opera spassosa; musecato 'a Vincenzo Legrenzio Ciampi, 1742 e dda Nicola Bonifacio Logroscino, 1743)
 Il fantastico od Il nuovo Chisciotte (cummeddeja pe mmuseca, 'a Miguel de Cervantes; musecato 'a Leonardo Leo, 1743)
 Il copista burlato (cummeddeja; musecato 'a Antonio Sacchini, 1759)

Categurìa:Biografie